Maria Gjerpe

Maria Gjerpe (født 27. januar 1968 i Oslo) er en norsk lege, forfatter, blogger og foredragsholder. Gjerpe ble internasjonalt kjent da hun i 2013 startet crowdfundingkampanjen, MEandYou, og var med dette den første i verden som crowdfundet, eller folkefinansierte en klinisk studie.

Bakgrunn og yrkeskarriere 
Gjerpe ble født i Oslo i 1968, med mor fra Norge og far fra Mauritius. Hun er fra 2016 ansatt som Medisinskfaglig ansvarlig for digitale helsetjenester for innbyggere i Direktoratet for e-helse og kom fra e-helseavdelingen i Helsedirektoratet hvor hun hadde vært siden 2013. 

Gjerpe ble uteksaminert cand.med. fra embedstudiet i medisin ved Universitetet i Oslo i 2005. Hun fullførte et masterprogram i ledelse; nyskaping og kommersialisering fra Handelshøyskolen BI i 2015. I tillegg studerte hun mediafag med hovedvekt på fotografi ved Fana Folkehøgskule i 1988. Maria Gjerpe har også gått i lære hos den norske kunstmaleren Markus Brendmoe og hun er innkjøpt av blant annet Kavlifondet.

Forfatterskap og blogg 
I 2009 startet Maria Gjerpe bloggen Marias Metode. I 2010 mottok bloggen støtte fra Fritt Ord. I 2013 var hun medforfatter til Lærerbok i klinisk kommunikasjon, sammen med en rekke andre norske leger.

Kunnskapsaktivisme 
Som initiativtaker bak forskningskampanjen MEandYou samlet Maria Gjerpe inn 2,9 millioner kroner i løpet av 90 dager fra over  givere fra 49 ulike nasjoner i en crowdfundingkampanje på internett. Hun var den første i verden som folkefinansierte en klinisk studie. Midlene gikk uavkortet til å finansiere en klinisk, dobbeltblindet, randomisert studie, RituxiME, en multisenterstudie der hovedmålet er å undersøke medikamentet Rituximab på ME-pasienter. Gjerpe hadde selv ME og var pilotpasient i en mindre studie på Rituximab i 2012.

Utmerkelser og priser 
 2010 Kåret til Superheltinner i sosiale medier. 
 2010 For sitt bidrag til en allsidig meningsbrytning fikk Maria Gjerpe støtte fra Fritt Ord for sin blogg MariasMetode.
 2014 Nominert til Årets Girl Geek, Rosing-prisene

Bibliografi 
 Klinisk kommunikasjon i praksis, Universitetsforlaget (2013) ISBN 9788215019321

Utstillinger 
 2011 Separatutstilling, Malerier, «X», Galleri Schweigaardsgate 88
 2012 Kollektivutstilling, fotografier, «Mennesket reiser seg», Oslo rådhus
 2015 Kollektivutstilling, fotografier, «Stakkars oss som bor i Oslo», DogA, Norsk design- og arkitektursenter

Referanser

Eksterne lenker 
 Marias Metode , Maria Gjerpes blogg

Norske leger
Personer fra Oslo